גאולה הודס-פלחן

גאולה הודס-פלחן (13 באוגוסט 1966 – 24 בנובמבר 2022) הייתה משוררת, מתרגמת ומסאית ישראלית תושבת ירושלים, חברת אקו"ם. יצירתה נתפרסמה בספרים ובכתבי עת רבים בישראל.

ביוגרפיה 
נולדה בשנת 1966 במוסקבה, ברית-המועצות, להוריה משה-ארנסט ואינסה –אילנה, שהיו מסורבי עלייה משנת 1965. אביה הנדסאי אלקטרוניקה ואמה מהנדסת מטלורגיה. אביה היה מראשוני המורים לעברית במחתרת בברית המועצות בשנות הששים, ומשפחתה הייתה נתונה תחת מעקב של הקג"ב. בשנת 1971, עם פתיחת השערים, עלתה ארצה עם משפחתה והתיישבה בחיפה. בשנת 1989 סיימה בהצטיינות את לימודיה לתואר ראשון באוניברסיטה העברית בירושלים בחוגים לפילוסופיה וללימודים רוסיים וסלאביים במגמה היסטורית חברתית. למדה לתואר שני בחוג ללימודים רוסיים וסלאביים בין השנים 1990–1993, ועבדה כעוזרת מחקר במרכז מיירוק לחקר רוסיה, אירואסיה ומזרח אירופה באוניברסיטה העברית בין השנים 1989–2004. עבדה כמזכירת מערכת בכתב העת "יהודי ברית-המועצות" בעריכתו של דוד פריטל בין השנים 1990–1993. במסגרת עבודתה תרגמה מאמרים ותמללה ותרגמה ראיונות.
ב-24 בנובמבר 2022, נפטרה במרכז הרפואי שערי צדק.

יצירתה 
בשנת 1994 פרסמה את ספרה הראשון "בנשימה אחת" בהוצאת עקד. בשנת 2003 ראו אור תרגומיה לשיריהם של משוררים יהודים שונים ובהם אוסיפ מנדלשטם, קארל שפירו ואחרים באנתולוגיה "בסימן כוכב – שירי משוררים יהודים בספרות העולם", שראתה אור בהוצאת עקד בעריכתו של איתמר יעוז-קסט. במהלך השנים 2001–2022 פרסמה 19 ספרי שירה נוספים בהוצאות עקד, פיוטית ובהוצאה עצמית.

תרגמה וערכה מדור מסות של משוררים בכתב העת פסיפס. שיריה ראו אור בעיתונים הארץ, מעריב ומקור ראשון, וכן בכתבי עת שונים ובהם: פסיפס, מאזנים, משיב הרוח, האומה, עתר, יהי, גג, מהות, מבוע, נתיב, שבילים. שיריה הושמעו ברשת ב' של קול ישראל במסגרת המיזם "שירה עברית - משוררי ישראל קוראים משיריהם", בתוכנית "בימת שיר" של אורלי מורג בקול המוסיקה, בתוכניתו של שמואל שי "שי לשבת", בתוכניותיו של קובי אייל "נוף פתוח" ו"קונצרטינה" ברדיו קול יזרעאל ובתוכניתה של גבי ענתבי בקול אדומים. שיריה מופיעים באתר של נילי דגן, באתר ynet, בכתב העת המקוון לשירה "קפל" של המשוררת טלי וייס ובכתב העת המקוון לספרות עברית "יקוד". בשנת 1994, התפרסמה מסה שכתבה "שארית היום" במדור הספרות בעריכתו של משה שמיר בכתב העת "נתיב". בשנת 2020 התפרסמה מסה שכתבה "עיר ללא יהודים" בכתב העת "האומה" בעריכתו של יוסי אחימאיר.

תרגמה וחיברה נוסח עברי לפזמוניו של המלחין והזמר צבי הרשל.

ספריה 
 "בנשימה אחת", עקד, 1994
 "חרדת הוודאות", עקד, 2001
 "רגע לפני היקיצה", עקד, 2003
 "דבר לא להבטיח", עקד, 2008
 "בבל אשר בים", עקד, 2012
 "פרח הזרות", עקד, 2013
 "אין מונה לחלומות", עקד, 2013
 "שוקט הזהב הניגר", עקד, 2015
 "הצללים נעים באטיות", פיוטית, 2015
 "איגרת ללהבה", פיוטית, 2016
 "בסוד תהומות", פיוטית, 2017
 "שיכורת שמים" – שירים והרהורים, פיוטית, 2018
 "שיר אשיר לקרנף" (שירי ילדים), פיוטית, 2018
 "דבר אודות המים", פיוטית, 2018
 "כמו היינו נצחיים", פיוטית, 2019
 "הדממה מצאה בי בית", פיוטית 2019
 "היפאטיה", מיאסטקובצקי, 2019
 "העולם קרוב מנשוא", מיאסטקובצקי, 2020
"ירושלים שמעבר לסף", מיאסטקובצקי, 2021
"תשורה לחיים שלא נחוו" – שירים וכתבים, מיאסטקובצקי, 2022

אנתולוגיות 
 "המיית הרחם", עורכות: שושנה ויג ומזי כהן-מלמד, פיוטית, 2014
 "זכויות יוצרות", עורכת: שושנה ויג, פיוטית, 2015
 "צלע מן האדם", עורכת: שושנה ויג, פיוטית, 2016
 "שירה על שירה", עורכות: שושנה ויג וציפי הראל, פיוטית, 2018
 "שירת הנורמן", עורך: יחזקאל נפשי, הוצאת עמדה, 2020

לקריאה נוספת 
 יערה בן-דוד, המפתח לנסתר על קובץ השירים "רגע לפני היקיצה" לגאולה הודס-פלחן, "פסיפס" (גיליון 55, עמ' 46–47), 2003
 יובל גלעד, המבט החף מגשמיות, "עתון 77" (גיליון 374, עמ' 10–11), ניסן-אייר תשע"ד, מרץ–אפריל 2014
 צור ארליך, "בסוד תהומות" גאולה הודס-פלחן, "השילוח", ספטמבר 2017
 צור ארליך, "הדממה מצאה בי בית" גאולה הודס-פלחן, "השילוח", אוקטובר 2019

קישורים חיצוניים 
 
 לי שיר, שרשרת אינסופית של מראות האין, "הארץ", מוסף ספרים (גיליון 502) ג' בחשוון תשס"ג, 9 באוקטובר 2002
 יובל גלעד, אפשרות לחרות: על "פרח הזרות" לגאולה הודס-פלחן, "יקום תרבות", 29 ביוני 2013
 צדוק עלון, על "בסוד תהומות" מאת גאולה הודס-פלחן, "עתון 77" (גיליון 399, עמ' 19) אדר-ניסן תשע"ח, פברואר–מרץ 2018
 אילן ברקוביץ', גאולה הודס-פלחן אינה מקבלת את הנידחות שלה, "הארץ", תרבות וספרות (עמ' 3), א' בטבת תשע"ז, 30 בדצמבר 2016
 חיים יחזקאל, שלהבת אש באותיות של שלג, מחלקה ראשונה, 9 באוגוסט 2017
 בלפור והרצל חקק, האש והמים בשירי גאולה הודס-פלחן, באתר מחלקה ראשונה, 13 באוגוסט 2017
 אילן ברקוביץ', על ספרה החדש של גאולה הודס-פלחן "כמו היינו נצחיים", 103FM (ראיון רדיו), 23 בינואר 2019
 יובל גלעד, על "היפאטיה" מאת גאולה הודס-פלחן, "עתון 77" (גיליון 411, עמ' 14), שבט-אדר תש"ף, פברואר–מרץ 2020
 שושנה ויג, גאולה הודס-פלחן בעשר שאלות, מחלקה ראשונה, 7 בדצמבר 2016
 ערוץ היוטיוב של גאולה הודס-פלחן
 גאולה הודס-פלחן באתר של נילי דגן
 

משוררות ישראליות
משוררים ישראלים
משוררות כותבות עברית
משוררים כותבי עברית
מתרגמות ישראליות
מתרגמים ישראלים
מתרגמות לעברית
מתרגמים לעברית
מסאיות ישראליות
ישראליות ילידות ברית המועצות
ישראלים ילידי ברית המועצות
עולות בשנות ה-1970
עולים בשנות ה-1970
בוגרות האוניברסיטה העברית בירושלים
בוגרי האוניברסיטה העברית בירושלים
ישראליות שנולדו ב-1966
ישראלים שנולדו ב-1966
ישראליות שנפטרו ב-2022
ישראלים שנפטרו ב-2022